**ΑΝΑΚΟΙΝΩΣΗ**

**Αγαπητοί γονείς,**

Σύμφωνα με την Πράξη του ΔΣ του ΙΕΠ με πρωτ. 49/30-11-2017, του Υπουργείου Παιδείας, Έρευνας και Θρησκευμάτων, το σχολείο μας προβαίνει στην καθιέρωση της δράσης με θέμα: **«Η τσάντα στο σχολείο».**

Η παραμονή της τσάντας στο σχολείο δεν αποτελεί μια συμβολική παρέμβαση, αλλά κυρίως επιδιώκεται οι μαθητές να μην ασχολούνται με την προετοιμασία μαθημάτων κατά τη διάρκεια του Σαββατοκύριακου. Η δράση υλοποιείται με σεβασμό στις ανάγκες της παιδικής ηλικίας, με γνώμονα την πολύπλευρη ανάπτυξη των παιδιών και με σκοπό να υποστηρίξει ουσιαστικά το μειωμένο χρόνο δημιουργικής επαφής γονέων – παιδιών. Επίσης η δράση συμβάλλει σε μια γενικότερη επανεκτίμηση της σημασίας του ρόλου των εργασιών στο σπίτι σε σχέση με τον ελεύθερο χρόνο των μαθητών και των μαθητριών.

Μετά από διαλογική συζήτηση ο σύλλογος διδασκόντων του **14ου Δημοτικού Σχολείου Χαϊδαρίου** αποφάσισε την εφαρμογή της δράσης **«Η τσάντα στο σχολείο» κάθε τελευταίο Σαββατοκύριακο του μήνα**. Οι εκπαιδευτικοί του σχολείου πριν την έναρξη της δράσης θα ενημερώσουν τους μαθητές για την εν λόγω δράση και τις ενδεχόμενες μεταβολές και προσαρμογές που θα προκύψουν στη σχολική καθημερινότητα (το περιεχόμενο της σχολικής τσάντας που θα αφήσουν στο σχολείο για το Σαββατοκύριακο σύμφωνα πάντα με το ωρολόγιο πρόγραμμα).

 **Από τη Διεύθυνση του Σχολείου**